Ціхія крокі на дыбачках звычайна характарызуюць як “кашачы поступ”. Асцярожна перамяшчацца і заставацца нячутнай кошцы дапамагаюць асаблівыя ўтварэнні на лапах ў выглядзе мяккіх і адчувальных падушачак. Тоўстыя падэшвы раўнамерна размяркоўваюць вагу цела кошкі на ўсю ступню. Акрамя таго, перамяшчаюцца кошкі “на дыбачках”, а не ўсёй ступнёй, як чалавек. На задніх лапах выразна бачна пятка ў выглядзе “калена”. Сапраўднае ж калена размешчана на вышыні нізу жывата.